།རང་གི་དྲན་གསོ་ཆ་ཤས་ཙམ་བྲིས་པ།
༈ མཁན་ཆེན་བཀའ་དྲིན་ཅན་ཐུབ་བསྟན་རྒྱལ་མཚན་ཁོང་གི་མཛད་སྤྱོད་
ཐམས་ཅད་སྐབས་འཕྲལ་ཡིད་ལ་འཁོར་ཞིང་དད་གུས་དང་སེམས་སྐྱོ་བའི་
ངང་མིག་ཆུ་ཡང་དབང་མེད་དུ་ཤོར་བ་དང་། ཁོང་གི་ཐུགས་བརྩེས་འབྲལ་
མེད་དུ་རྗེས་སུ་བཟུང་བའི་ཡིད་ཆེས་ལ་འགྱུར་བ་མེད། ཁོང་གིས་རྫོང་སར་
ཁམས་བྱེའི་བཤད་གྲྭའི་མཁན་པོ་ལོ་བརྒྱད་གནང་བ་ན་ང་རང་བཤད་གྲྭའི་
སྒྲིག་ལམ་དུ་བཞག་གནང་བ་རེད།
བཤད་གྲྭའི་སྒྲིག་ལམ་ལ། ཞོགས་པར་ནམ་གསལ་ཏེ་ལག་པའི་རི་མོ་
མཐོང་མཚམས་ན། དུང་དཀར་ལན་གསུམ་མཐར། འདུ་ཁང་དུ་རྒྱུན་ཆགས་
གསུམ་པ་དང་དེའི་ཞོར་དུ་སྒྲོལ་བསྟོད་ཚར་གསུམ་དང། བར་ཆད་ལམ་སེལ་
གཙོས་སྨོན་ལམ་ཉི་ཤུ་པའམ། བདུན་ཅུ་པ་རེས་མོས་དང་བསྙེན་སྔགས་ཁ་
ཤས་བཏོན། དེ་མཚམས་གསོལ་ཇ་དྭངས་མ་ཕོར་པ་གཉིས་རེ་ཡོད་པ་གསོལ་
ཏེ་གྲོལ། ཚུར་ཞོར་ཐབ་ཚང་ནས་ཉིན་གང་གསོལ་རྒྱུ་ཇ་དྭངས་རང་གི་ཇ་བུམ་
གང་རེ་ལེན་ནས་གྲྭ་ཤག་ཏུ་ཆོས་གོས་བཞག།ཕོར་པ་ནང་རྩམ་པ་ཅུང་ཟད་
དང་བཅས་ཇ་དང་ཕོར་པ་གང་དོ་སོགས་བཏུང། ཆབ་གསང་འགྲོ་བ་དང་

ཟིན་བྲིས་ཀྱི་ཚོམས།
ཆབ་ཏོག་བཤོ་བ་བཅས་མཐར། ཆོས་རྔ་བརྡུང་བ་དང། མཁན་པོའི་མདུན་
ཆོས་རར་འཚོགས་རྒྱུ་དང། ཤོག་དྲིལ་གཡུགས་ཏེ་ཁ་སང་གི་ཆོས་ཁྲིད་
རྒྱུགས་བླངས། དེའང་ཕལ་ཆེར་གྲངས་གཉིས་རེ་ལན་མཛད། དེ་མཐར་ཤེར་
སྙིང་ཚར་གཅིག་དང། བཟློག་ཚར་གསུམ་དང། སྒྲོལ་བསྟོད་ཚར་གསུམ་
སོགས་མཐར། འཇམ་བསྟོད་གང་བློ་མ་གསུམ་སོགས་རྗེས་གཞུང་གཉིས་སྔ་
ཕྱི་རིམ་པས་ཁྲིད་གནང་བ་ན་གཞུང་སྔ་མ་གནང་ཟིན་པ་དང། བསྔོ་སྨོན་
བསྡུས་མཚམས་མཐར། ཆོས་ཁྲིད་སྔ་མ་གཅིག་ཏུ་ཞུ་བ་རྣམས་ཕྱིར་གྲོལ་བ་
དང་མཉམ་དུ། ཆོས་ཁྲིད་གཉིས་པ་ཞུ་མི་རྣམས་ཡར་འཚོགས་ཏེ་རྒྱུགས་ལེན་
དང། གང་བློ་མ་ཚར་གསུམ་རྗེས་ཆོས་ཁྲིད་གནང་ཟིན་པ་དང། ཉིན་གུང་
གསོལ་ཚིགས་རན་པར་འགྱུར། གསོལ་ཚིགས་དལ་ཙམ་ཚར་བ་དང། སྐྱོར་
ཁྲིད་ཀྱི་བརྡ་དང་བཅས་སོ་སོར་འཚོགས་ཟིན་པ་དང། ཆབ་ཏོག་བཤོ་བ་དང་
བཅས་ཆབ་གསང་མཛད།
རང་སྦྱོང་གི་ཐུན་སྡོམ་པར་དུས་ཡུན་ཆུ་ཚོད་གཉིས་ཙམ་
རིང། མཐར་དུང་དཀར་ལན་གསུམ་མཐར་སྦྱོང་ཐུན་གྲོལ་བ་དང། ཕྱི་དྲོ་
མགོན་པོ་ལྷ་བརྒྱད་ཀྱི་གཏོར་བསྔོ་དང། བཟང་སྤྱོད་དང། འགྲོ་བདེ་མའི་
སྨོན་ལམ་མཐར། ཆོས་གོས་བརྒྱད་སྟབས་ཀྱིས་ཕྲག་ཏུ་བསྣམས། དབུ་མཛད་
ཀྱིས་སྣེ་ཁྲིད། དགེ་བརྐོས་གཉིས་ཀྱིས་མཐའ་བརྟེན་ཏེ། སེར་ཕྲེང་སྒྲིགས་ནས་
གཙུག་ལག་ཁང་ལ་གཡས་བསྐོར་གྱིས། ཤར་སྒོའི་བདུན་དུ་ཕེབས་པ་ན་གྲོལ་

ཏེ་ཆབ་གསང་མཛད་པ་དང། དགོང་དྲོའི་སྐྱོར་ཁྲིད་སོ་སོར་འཚོགས། དེ་ཚར་
མ་ཐག་དགེ་བསྐོས་ཀྱིས་དགོང་མོའི་སྦྱོང་ཐུན་སྡོམ། དེ་གྲོལ་བ་དང། ཆབ་
གསང་ཟིན་པ་དང། མཚན་ཐུན་སྡོམ་རྒྱུ་རེད། སྦྱོང་ཐུན་རེའི་ཚེ་དགེ་བསྐོས་
གཉིས་སོ་སོར་ཐུན་བསྐོར་ཞིབ་དཔྱད་མཛད་པ་དང། མཚན་ཐུན་བསྡམས་
ཟིན་པ་ན། རེ་རེ་བལྟ་བསྐོར་མཛད་དགོས།
བཤད་གྲྭ་བས་ཟླ་རེ་བཞིན་མགོན་པོའི་དུས་བཞིའི་བསྐང་གསོ་
ནི། ཉིན་གུང་གི་སྐྱོར་ཁྲིད་ཚར་བ་དང་འཚོགས། བསྐང་གསོ་དང་ཕྱི་དྲོའི་
འདོན་པ་ཚར་ཏེ་ཚོགས་གྲོལ་བ་དང། ཆབ་གསང་རྗེས་དགོང་དྲོའི་སྐྱོར་སྦྱོང་
འཚོགས་རྒྱུ་དང། མཁན་རིན་པོ་ཆེ་ནི་སྐབས་རེ་མ་གཏོགས་བསྐང་གསོ་
འཚོགས་པར་བྱོན་ལོང་མེད། ཟླ་ཕྱེད་ཀྱི་གསོ་སྦྱོང་ནི་དགོན་པ་ལས་བཤད་
གྲྭ་མཚམས་ནང་གཅིག་ཏུ་གཏོགས་པར་བརྩིས་པས། ཉིན་གུང་གི་སྐྱོར་ཁྲིད་
ཚར་བ་དང། མ་དགོན་གྱི་གཙུག་ལག་ཁང་ཐོག་ནས་དུང་དཀར་འབུད་བྱུང་
བ་དང། སྐྱོར་དཔོན་གཉིས། དབུ་མཛད་བཅས་ཀྱིས་སྣེ་ཁྲིད། དགེ་བསྐོས་
ཀྱིས་མཐའ་བརྟེན། ཆོས་གོས་དང་གདིང་བ་བསྣམས། སེར་ཕྲེང་སྒྲིགས་ཏེ་
ཕེབས། འདུ་ཁང་གི་སྒོའི་ཁྱམས་སུ་མ་དགོན་རང་གི་གྲྭ་པ་ཁག་གཅིག་དང་
མཉམ་དུ་ལྟུང་བ་ཕྱིར་བཅོས་དང། བྱིན་རླབས་མཛད་དེ་དགོན་པའི་མཁན་
པོས་ཁྲིད་ནས་འདུ་ཁང་དུ་རྒྱུན་ཆགས་གསུམ་པ་སོགས་ཀྱི་རྗེས། མཁན་པོ་ཁྲི་
ཆུང་བ་ཞིག་ཏུ་བཞུགས་ཏེ་ཚུལ་ཁྲིམས་ཡང་དག་གི་མདོ་དང། སོ་སོར་ཐར་

ཟིན་བྲིས་ཀྱི་ཚོམས།
བའི་མདོ། ལས་བྱ་བ་བཅས་ཚང་མ་ཐུགས་ཐོག་ནས་གསུངས་ཤིང། དེའང་ལོ་
གཅིག་གི་ནང་མདོ་འདོན་པ་ལྔ་ཀར་ཚང་བར་མཛད་པས། སོ་སོར་ཐར་པའི་
མདོ་རིལ་འདོན་ནི་བོད་ཟླ་དང་པོའི་ཚེས་བཅོ་ལྔ་ལ་མཛད་པས་དུས་ཚོད་
རྒྱུན་རིང་ཙམ་འགོར་བ་དང། དེ་མཚམས་གསོལ་ཇ་ཞིག་ཀྱང་ཡོད། གསོ་
སྦྱོང་ཚར་བ་དང། མཁན་པོས་སྔོན་མར་མཛད། སྤོས་སྣ་དང་རྒྱ་གླིང་བཅས་
སེར་ཕྲེང་སྒྲིགས་ཏེ། གཙུག་ལག་ཁང་ལ་ཞབས་བསྐོར་ཚར་རིམ་བཞིན་སྒོའི་
ཁྱམས་སུ་ཆོས་གོས་དང། སྣམ་སྦྱར་ཆག་མཛད་ནས་གྲོལ་བ་དང། བཤད་
གྲྭ་བ་ཚོ་སོ་སོར་དགོན་དུ་དོན་ཡོད་ན་དགེ་བསྐོས་ལ་དགོངས་པ་ཞུ། གཞན་
ཚང་མ་ཕྱིར་ཕེབས་པ་དང། གསོ་སྦྱོང་གི་ཉིན་ཕྱི་དྲོའི་སྦྱོང་ཐུན་མེད་ལ། ཕྱི་
དྲོའི་གཏོར་བསྔོ་དང། སྨོན་ལམ་ཚོགས་གྲོལ་རྗེས། སྐྱོར་ཁྲིད་སོགས་འདྲ། དེ་
ཚོ་ནི་བཤད་གྲྭ་དེའི་རྒྱུན་ལྡན་གྱི་སྒྲིག་ལམ་གྱི་ཆ་ཤས་རེད།
ང་རང་བཤད་གྲྭའི་ནང་བཞུགས་པ་ནས་ཟས་གོས་སོགས་ཀྱི་དགོས་
མཁོ་ཚང་མ་ནི་མཁན་རིན་པོ་ཆེས་གནང་བ་ན། རང་ཡུལ་གྱི་འབྲེལ་ཡོད་སྐྱ་
སེར་འགའ་རེས། ཀུན་དགའ་དབང་ཕྱུག་འདི་མཁན་རིན་པོ་ཆེས་གཟིགས་
སྐྱོང་གནང་བ་ནི་བཀའ་དྲིན་ཆེ་འདུག།ཅེས་སོགས་ཞུ་བ་ན། ཞལ་ནས་ངས་
ལྷ་ཁང་གཅིག་གི་ཕུག་ཏུ་སྐུ་བརྟེན་འདྲ་བཞེངས་ན་གང་འཚམས་གཅིག་
བཞེངས་ཐུབ་པ་འདྲ་ཡང། དེ་བས་ཁོ་གསོ་སྐྱོང་ཅི་ནུས་བྱས་ན། རྗེས་ཀྱི་
ཕན་ཐོགས་དེ་ཡིས་ཆེ་མི་ཡོང་བསམ་པ་ཡིན། ཞེས་གསུངས་བཞིན་ཡོད། ང་

རང་བཤད་གྲྭའི་ནང་སྡོད་རིང་བཞིན། ཕ་ཡུལ་ནས་ཞང་ཚ་གཙོས་ཉེ་འབྲེལ་
ཚོས་མར་དང་ཤ་སོགས་ཅུང་ཟད་བསྐུར་བ་འབྱོར་གྱི་ཡོད་པ་དང། བཤད་
གྲྭའི་ནང་དབྱར་དགུན་གྱི་དཀོར་རྙེད་དང། འབྲུ་དང། མར་གྱི་ལོ་གཅིག་
རིང་འཚོ་རྟེན་གྱི་ཕོགས་གང་ཡོད་ཚང་མ་ཐོབ་མ་ཐག་ཏུ་མཁན་རིན་པོ་ཆེའི་
བདུན་དུ་ཕུལ་བ་ལས། རང་མོས་ཀྱིས་ཕྲན་ཙམ་ཡང་ཉར་མ་མྱོང། ཁོང་གིས་
གཟིགས་ཞིབ་གནང་སྟེ། རང་ལ་དགོས་པའི་ཆོས་གོས། གདིང་བ། གཟན་
ཤམ། དཔེ་ཆ། དཔེ་ར། ལྷུང་བཟེད་སོགས་ཉེར་མཁོ་དང། མཆོད་མེ་སྤར་
རྒྱུ་ནས་ཟ་ཆས་གང་དགོོས་ཚང་མ་གནང་གི་རེད། རྗེས་སུ་རང་ཡུལ་མདོ་
སྲིབ་དགོན་དུ་ཡར་སླེབས་ཏེ། དགོན་པའི་ནང་འགན་ཁུར་ལོ་བཞིའི་རིང་
དང། ཝ་ར་དགོན་དུ་སླེབས་པའི་ལོ་གཅིག་གི་རིང་སྟེ། མདོར་ན། རང་ལོ་
ཉི་ཤུ་རྩ་གཉིས་ནས་སུམ་ཅུ་སོ་བདུན་གྱི་བར་ལ། ང་རང་གི་རྙེད་པའི་དཀོར་
རྫས་གང་ཐོབ་ཚང་མ་མཁན་རིན་པོ་ཆེའི་བདུན་དུ་ཕུལ་བ་ལས། རང་སྒེར་
དོན་དུ་རང་གིས་ཐག་བཅད་དེ་ཉར་མ་མྱོང། རང་ལ་དགོས་པའི་ཟས་གོས་
དང་མཁོ་སྤྱད་ཚང་མ་སྐུ་བདུན་ནས་གནང་ཡོང།
རང་ཡང་ལོ་གཞོན་པའི་རྐྱེན་གྱིས། གཟན་ཤམ་སོགས་སྤྱིར་ཡག་
པོ་དགོས་པ་དང། སྐབས་རེར་གཟབ་སྤྲོས་དགོས་ཀྱི་ཡོད། མཁན་རིན་པོ་
ཆེའི་ཕྱག་ལས་ཆེ་ཕྲ་ཕལ་ཆེ་བའི་འགན་རང་གིས་ཁུར་ཏེ། རང་གིས་ཅི་
འགྲུབ་དང། གཞན་ལ་སྒྲུབ་ཏུ་བཅུག་པ་གང་དྲག་གིས་ཞབས་ཕྱི་ཞུ་བ་

ཟིན་བྲིས་ཀྱི་ཚོམས།
དང། གཞན་སུ་ལའང་གནས་ཚུལ་བྱུང་སྐབས་རོགས་སྐྱོར་ཅི་ནུས་བྱ་བ་
དང། ཁ་ནས་ཀྱང་མང་པོར་བཤད་ཤོར་བ་གཅིག་ཡིན། དེར་བརྟེན་ཁམས་
བྱེའི་བཤད་གྲྭར་སྡོད་རིང་ཡང། གྲྭ་པ་མང་ཤོས་ཀྱིས་རང་ལ་དགའ་པོ་འདྲ་
བྱེད་ཡོང། སྐབས་ཤིག་སྟོན་དུས་མཁན་རིན་པོ་ཆེ་སྨན་ཤོད་ཀྱི་སྡེ་ནང་
གཟའ་འཁོར་གཉིས་ལྷག་ཕེབས་དགོས་པ་ཞིག་བྱུང་སོང་བར། དེ་ཚེ་རང་
ལ་དབུ་མ་བཤེས་སྤྲིངས་གཙོས། ཆོས་ཁྲིད་གཉིས་ཀྱི་འགན་གནང་བྱུང་བ་
ལྟར། དེ་བཞིན་ཞུས་པར། དེ་ཚེ་གནས་ཚུལ་འདྲ་མིན་མ་བྱུང་ཞིང། སློབ་
ཕྲུག་ཚང་མས་བརྩི་བཀུར་དང། ཡག་པོ་སྦྱོང་མཛད་སོང་བར་བླ་མ་རིན་
པོ་ཆེ་ཐུགས་དགྱེས་པའི་རྣམ་པས་ངས་ཁྱོད་ལ་ཚོད་ལྟ་ཞིག་བྱས་པ་ལ་ཡག་
པོ་བྱུང་འདུག རྗེས་སོར་བསྟན་དོན་ལ་ལམ་འགྲོ་ཡོང་བ་འདྲ། ཡིན་ཡང་ད་
ལྟ་གནས་སྐབས་ཕར་འགྲོ་ན་དགའ་ཡང་གསུངས། བླ་མ་རིན་པོ་ཆེ་ཁོང་ལོ་
བརྒྱད་ཟིན་པ་དང། མཁྱེན་བརྩེ་རིན་པོ་ཆེ་དང། བཀའ་མོལ་གྱིས། མི་ཉག་
དམ་ཆོས་ཁོང་ཕ་ཡུལ་དུ་མར་བྱོན་ཟིན་ནས་ལོ་ལྔ་སོང་བ་དང། ད་ལྟ་དཔལ་
ལྷ་སྒང་གི་དགོན་པའི་མཁན་པོ་མཛད་བཞིན་པ་ལ། ཁོང་ཡར་ཤོག་ཅེས་པའི་
གསུང་ཤོག་གནང་བ་ལྟར། ཁོང་ཕེབས་བྱུང་བ་ན་ཁམས་བྱེའི་བཤད་གྲྭའི་
མཁན་པོ་མཛད་རྒྱུའི་བཀའ་གནང་སྟེ་བསྐོས་ཤིང། མཁན་རིན་པོ་ཆེ་ཐུབ་
རྒྱལ་ཁོང་རང་དགོན་དུ་ཕར་བྱོན་ཏེ་རྒྱུད་སྡེའི་བསྙེན་མཚམས་བཞུགས་རྒྱུ་
བཀའ་གནང། ང་རང་ཁམས་བྱེའི་བཤད་གྲྭའི་ནང་དང་པོ་ཕར་འགྲོ་དུས་

མཁན་རིན་པོ་ཆེའི་ཞབས་ཕྱི་བའི་ཚུལ་དུ་སོང་བ་ནས། ལོ་བརྒྱད་ཀྱི་མཐར་
མཁན་རིན་པོ་ཆེ་དང་མཉམ་དུ་ཚུར་ཁྲིད་མཛད་པ་དང། བཤད་གྲྭར་སྡོང་
རིང་མཁན་རིན་པོ་ཆེའི་ཞལ་སྔ་ནས་གཞུང་པོད་ཆེན་དྲུག་ཡན་ལག་དང་
བཅས་པ་དང། སུམ་རྟགས་དག་ཡིག།སྙན་ངག་སྒྲ་རིག་པ། སྡེབ་སྦྱོར། རྩིས་
རིག་སོགས་དང། ས་སྐྱ་བཀའ་འབུམ་པོད་བཅོ་ལྔ་དང། ངོར་ཆེན་གསུང་
འབུམ་པོད་བཞི། དཀོན་ལྷུན་གསུང་འབུམ་པོད་གསུམ་སོགས་དང། གསུང་
ངག་ལམ་འབྲས་ལས་བླ་མ་བརྒྱུད་པའི་རྣམ་ཐར་པོད་བདུན་ནམ་བརྒྱད་
སོགས་ཁྲིད་ལུང་བཀའ་དྲིན་ཐོབ་པ་ནི་རགས་བསྡུས་ཙམ་མོ། །
ང་རང་ལོ་ལྔ་ལྷག་རིང་ཁམས་བྱའི་བཤད་གྲྭའི་སྐྱོར་དཔོན་ཡིན་
པར་བརྟེན། ཉིན་རེ་བཞིན་མཁན་པོས་གཞུང་གཉིས་རེ་ཁྲིད་གནང་བ་
ལ། དེ་གཉིས་ཀ་ཆོས་ར་ནས་ཞུ་བ་དང། ཉིན་གུང་རྗེས་དང་དགོང་དྲོའི་
དུས་སུ་སྐྱོར་དཔོན་གཉིས་ཀྱིས། སོ་སོས་སྔ་ཕྱི་རེ་མོས་ཀྱིས་རེ་རེ་བཞིན་
གཞུང་གཉིས་ཀ་སྐྱོར་ཁྲིད་བྱ་དགོས་པས། དཔེ་ལྟས་མ་ཚར་བར། སྐབས་རེ་
མཚན་གཉིད་རྒྱུ་མི་རྙེད་པ་དང། གློག་ཞུ་ནི་མེད་པར་མར་མེ་ཀོང་བུ་ཆུང་
ངུ་རེ་སྤར་ཏེ་ཟད་པ་ན། རང་གི་ཟ་རྩམ་ཁུག་མའི་ནང་མར་ཕྲན་བུ་ཡོད་
ན། དེ་ལས་གསུམ་ཙམ་རེ་ཁ་གསབ་ན། མཐར་རྩམ་པས་ཀོང་བུ་ཕལ་ཆེར་
གང་ཞིང། མིག་ཚ་བ་དང། གཉིད་ཡུར་བས་སྐབས་རེ་ཀོང་བུ་ལོག་སྟེ་དཔེ་
ཆ་ལྷད་པ་སོགས་དཀའ་ངལ་ཕྲན་ཚེགས་བཤད་ཚོད་མེད། ཉིན་རེ་བཞིན་སྔ་

ཟིན་བྲིས་ཀྱི་ཚོམས།
དགོང་གི་ཚོགས་པ་དང། སྦྱོང་ཐུན་དེ་ཚོ་ཆག་ཏེ། དགེ་བསྐོས་ལ་དགོངས་པ་
ཞུས་ཀྱང། རེ་རེ་ལ་མར་མེ་ཀོང་བུ་གཉིས་རེ་དགེ་བསྐོས་ལ་བརྩིས་འབུལ་
ཞུས་ཏེ་འདུ་ཁང་ལ་མཆོད་དགོས། དགོངས་ཞུས་མ་བྱས་ན་ཁྲིམས་འགལ་
དུ་འགྱུར། ནད་པ་ལྕི་བ་ལ་ཡང་བ་ཡོད། ང་རང་སྐབས་རེ་མཁན་རིན་པོ་
ཆེས་རྫོང་སར་དགོན་དང། མཁྱེན་བརྩེ་རིན་པོ་ཆེའི་མདུན་ཕ་ཡུལ་ཕྱོགས་
ཀྱི་སྐྱབས་རྟེན་དང། དགོངས་བརྟག་ཞུ་རྒྱུ། བསྔོ་རྟེན་འབུལ་རྒྱུ། དེ་དག་གི་
འབྱོར་ལེན་དང། བརྟག་ལན་ཞུ་རྒྱུ་སོགས་ཀྱི་ཆེད་དུ་གཏོང་མངགས་མཛད་
ཡོང། དེ་དག་ཡང་དགེ་བསྐོས་ཀྱི་བདུན་ཞུ་སྟེ་འགྲོ་དང། རང་སྦྱོང་གི་ཐུན་
དང། སྔ་དགོང་ཚོགས་པ་ཇི་ཙམ་ཆག་ན་མར་མེ་མཆོད་དགོས། སྐྱོར་ཁྲིད་
ནི་ཆག་མི་ཆོག བར་ལམ་རྣམས་སུ་དུས་ཚོད་ཕྲན་ཙམ་བྱུང་ཚེ་མཁན་རིན་
པོ་ཆེའི་མདུན་ཕྱག་ལས་ཡོད་མེད་གང་ལྟར་ཡང། མགྱོགས་ཙམ་མ་སོང་ན་
ཐུགས་ཁྲོས་ཉམས་ཀྱིས་རྒྱུ་མཚན་འདྲི་ཡང། མཁན་རིན་པོ་ཆེའི་མདུན་རྒྱུན་
དུ་ཁོང་གི་སྐུ་ཚ་བཅས་ཞབས་ཕྱི་གྲྭ་པ་གཉིས་ཡོད་པ་རེད། ཡིན་ཡང་རང་
ཞོགས་པའི་ཚོགས་པ་གྲོལ་བ་དང། ཇ་བུམ་དང། ཆོས་གོས་གྲྭ་ཤག་ཏུ་བཞག་
སྟེ། མགྱོགས་པོ་མཁན་རིན་པོ་ཆེའི་མདུན་སོང་སྟེ་སྨྱུང་གསོལ་དང། འཚམས་
འདྲི་ཞུ་བ་དང། ཕྱག་ལས་གང་ཡོད་བལྟས་ཏེ་དུས་ཚོད་ཅུང་ཟད་ཡོད་ན་ཇ་
ཕོར་པ་གང་ཙམ་བཏུང་བ་དང། བླ་མས་ཆབ་གསང་གནང་བ་དང། ཕྱག་
བསིལ་བ་དང། ན་བཟའ་བཞེས་པ་སོགས་ལ་ཞབས་ཕྱི་གང་དགོས་ཞུས་པ་

དང། ཆོས་གནང་རན་པ་དང་ཆོས་རྔ་རྡུང་བ་སོགས་བྱ།
ཆོས་ཁྲིད་གནང་ཚར་བ་དང། ཉིན་གུང་གི་གསོལ་ཚིགས་ང་
རང་དང་ཞབས་ཕྱི་གཉིས་བཅས་མཉམ་དུ་བླ་མའི་མདུན་དུ་ཞུས་ཟིན་པ་
དང། ཞབས་ཕྱི་གཉིས་ཀྱིས་གཙང་མ་བྱ་བ་དང། མདུན་གྱི་མེ་རའི་ཁར་
གསོལ་ཇ་ཡོད་པ་དེ་ཁོལ་བ་ན། མདོང་མོའི་ནང་དུ་མར་དང་བཅས་ཇ་བསྲུབ་
མ་དཀྲུགས་ཏེ་གསོལ་ཏིག་གང་བཟོས། ཕུད་ཀོང་གང་མཆོད་པ་བཤམ། བླ་
མ་ལ་གསོལ་ཞལ་གང་དྲངས་ཟིན་པ་དང། མ་བཏུང་ན་མི་ཆོག་པས་ང་རང་
གིས་ཕོར་པ་གང་བཏུང་སྟེ་སྐྱོར་ཁྲིད་དུ་འགྲོ་དགོས། མཁན་རིན་པོ་ཆེ་ཁོང་
དུས་རྒྱུན་མར་ཞོགས་པ་ནམ་སྨད་ཙམ་ནས་བཞེངས་ཏེ་ཞལ་འདོན་ཞལ་ལྕེ་
བྱིན་རླབས་ནས་ལམ་འབྲས་བླ་བརྒྱུད་གསོལ་འདེབས་རྣམ་དག་མ་དང་།
དམ་ཚིག་རྡོ་རྗེ་སྒོམ་བཟླས། བླ་མ་རིན་འབྱུང་། བིར་སྲུང་ཕྱི་ནང་གཉིས། ལམ་
ཟབ་བླ་མའི་རྣལ་འབྱོར་ཕྱི་ནང་གཉིས། རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་
གསང་ལམ་བཟླས་པ་བཅས་རྒྱས་པ། ཀྱེ་རྡོར་ལམ་དུས་རྒྱས་པ་བཟླས་པ་
བཅས་དང་། དེ་ཐམས་ཅད་ཕྱག་དཔེ་ཡོད་ཀྱང་ཐུགས་ཐོག་ནས་ནམ་གསལ་
བ་ན་ཚར་བ་དང། ནམ་གསལ་བ་ཙམ་ནས་གསོལ་ཇ་དང་། གསོལ་རྩམ་
ཕུལ་དགོས་ཤིང་། ཞབས་ཕྱི་ནས་གཟིམས་ཆུང་ནང་གཙང་མ་བཟོས་ཤིང་
ཡོན་ཆབ་ཏིང་ཆ་གསུམ་ཡོད་པར་བཤམ་པ་དང་། མཉམ་དུ་ཆུ་གཏོར། གཏོར་
ཐེབ་བ་བཅུ་གཉིས་ཡོད་པ་བཤམ་བཞིན་མཁན་རིན་པོ་ཆེ་ནས་གསོལ་ཇ་

ཟིན་བྲིས་ཀྱི་ཚོམས།
བཞེས་ཞོར